CELEX: 32021R2264
Language: lv
Date: 2021-12-17 00:00:00
Title: Komisijas Īstenošanas regula (ES) 2021/2264 (2021. gada 17. decembris), ar ko groza Regulu (EEK) Nr. 3649/92 attiecībā uz vienkāršotā pavaddokumenta paskaidrojumiem sertificētiem un pašsertificētiem alkoholisko dzērienu patstāvīgiem sīkražotājiem

20.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 455/22
               
            
         KOMISIJAS ĪSTENOŠANAS REGULA (ES) 2021/2264
         (2021. gada 17. decembris),
         ar ko groza Regulu (EEK) Nr. 3649/92 attiecībā uz vienkāršotā pavaddokumenta paskaidrojumiem sertificētiem un pašsertificētiem alkoholisko dzērienu patstāvīgiem sīkražotājiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2008. gada 16. decembra Direktīvu 2008/118/EK par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (1), un jo īpaši tās 34. panta 1. punkta otro daļu,
         tā kā:
         
                     (1)
                  
                  
                     Komisijas Īstenošanas regulā (ES) 2021/2266 (2) ir noteikts paraugs Padomes Direktīvas 92/83/EEK 23.a panta 1. punktā (3) minētajam sertifikātam, kas dalībvalstīm jāizsniedz alkoholisko dzērienu patstāvīgiem sīkražotājiem. Minētajā regulā ir noteiktas arī atsauces, kas minētajiem ražotājiem jāizdara administratīvajā dokumentā par alkoholisko dzērienu pārvietošanu saskaņā ar Direktīvas 2008/118/EK IV un V nodaļu.
                  
               
                     (2)
                  
                  
                     Komisijas Regula (EEK) Nr. 3649/92 (4) nosaka vienkāršotā pavaddokumenta saturu tādu akcīzes preču pārvietošanai, kuras ir nodotas patēriņam nosūtītājā dalībvalstī.
                  
               
                     (3)
                  
                  
                     Lai ietvertu sertificētus un pašsertificētus patstāvīgus sīkražotājus, ir jāgroza 14. aile un tās paskaidrojošās piezīmes vienkāršotajā pavaddokumentā par tādu alkoholisko dzērienu pārvietošanu, kas nodoti patēriņam.
                  
               
                     (4)
                  
                  
                     Tāpēc Regula (EEK) Nr. 3649/92 būtu attiecīgi jāgroza.
                  
               
                     (5)
                  
                  
                     Šīs regulas piemērošana būtu jāatliek līdz 2022. gada 1. janvārim, lai to saskaņotu ar to valsts pasākumu piemērošanu, kas ieviesti Padomes Direktīvas (ES) 2020/1151 (5) transponēšanai.
                  
               
                     (6)
                  
                  
                     Šajā regulā paredzētie pasākumi ir saskaņā ar Akcīzes nodokļa komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EEK) Nr. 3649/92 pielikumu groza šādi:
            
                        1)
                     
                     
                        Vienotā administratīvā dokumenta 14. aili aizstāj ar šādu:
                        “14 sertifikātiem (daži vīni un stiprie alkoholiskie dzērieni, alkoholisko dzērienu patstāvīgie sīkražotāji)”;
                     
                  
                        2)
                     
                     
                        paskaidrojumu iedaļas “2. Pozīcijas” 14. ailes 3. punktu aizstāj ar šādu:
                        
                                    “3.
                                 
                                 
                                    “Attiecībā uz alkoholiskajiem dzērieniem, ko ražo pašsertificēti patstāvīgie sīkražotāji, pievieno informāciju saskaņā ar 6. pantu Komisijas Īstenošanas regulā (ES) 2021/2266 (*1), ja ir paredzēts pieprasīt pazeminātu akcīzes nodokļa likmi galamērķa dalībvalstī.
                                 
                              
                           (*1)  Komisijas Īstenošanas regula (ES) 2021/2266 (2021. gada 17. decembris), ar ko paredz noteikumus Padomes Direktīvas 92/83/EEK piemērošanai attiecībā uz alkoholisko dzērienu patstāvīgu sīkražotāju sertificēšanu un pašsertificēšanu akcīzes nodokļa vajadzībām (OV 455).”;"
                        
                     
                  
                        3)
                     
                     
                        paskaidrojumu iedaļas “2. Pozīcijas” 14. ailes 4. punktu dzēš.
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 17. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 9, 14.1.2009., 12. lpp.
         
         
            (2)  Komisijas Īstenošanas regula (ES) 2021/2266 (2021. gada 17. decembris), ar ko paredz noteikumus Padomes Direktīvas 92/83/EEK piemērošanai attiecībā uz alkoholisko dzērienu patstāvīgu sīkražotāju sertificēšanu un pašsertificēšanu akcīzes nodokļa vajadzībām (skatīt šā Oficiālā Vēstneša 26. lpp.).
         
            (3)  Padomes Direktīva 92/83/EEK (1992. gada 19. oktobris) par to, kā saskaņojams akcīzes nodoklis spirtam un alkoholiskajiem dzērieniem, (OV L 316, 31.10.1992., 21. lpp.).
         
            (4)  Komisijas Regula (EEK) Nr. 3649/92 (1992. gada 17. decembris) par vienkāršotiem pavaddokumentiem, Kopienas iekšienē pārvadājot akcīzes ražojumus, kas ir nodoti patēriņam nosūtītājā dalībvalstī (OV L 369, 18.12.1992., 17. lpp.).
         
            (5)  Padomes Direktīva (ES) 2020/1151 (2020. gada 29. jūlijs), ar ko groza Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem (OV L 256, 5.8.2020., 1. lpp.).